**BIBSYS** oli Norjan Trondheimissä toimiva valtiollinen palveluntuottaja, joka oli keskittynyt koulutukseen ja tutkimukseen liittyvän tiedon ja aineiston siirtämiseen, tallentamiseen, hakemiseen ja jakamiseen. BIBSYS perustettiin maaliskuussa 2007 Norjan opetusministeriön (norj. *Kunnskapsdepartementet*) alaiseksi yksiköksi. BIBSYS tarkoittaa aiemman organisaation ohella myös norjalaista tieteellistä kirjastojärjestelmää. BIBSYS-järjestelmä liitettiin osaksi Norjan opetusministeriön alaista, vuoden 2018 alussa perustettua Unit-laitosta, joka on kansallinen, tietotekniikka- ja yhteispalveluja ylemmälle opetukselle ja tutkimukselle tarjoava keskuslaitos (direktoraatti) Norjassa. Sen toimitilat sijaitsevat Oslossa ja Trondheimissa. Unitin palveluksessa on noin 210 työntekijää (31.12.2019).

BIBSYS-järjestelmän kehitystyö sai alkunsa vuonna 1972 Trondheimissä kahden yliopistokirjaston ja yliopiston laskentakeskuksen yhteishankkeena. Varhaisvuosina toiminnot liittyivät yliopistokirjastojen aineistojen luettelointiin ja hakuun. Vuonna 1983 verkkomuotoinen luettelointijärjestelmä avattiin yleisön käyttöön. Osallistuvien tahojen määrä kasvoi vuosien saatossa. Vuoteen 1997 mennessä mukaan oli tullut jo noin norjalaista 60 kirjastoa. Vuoden 2015 lopussa kirjastojärjestelmien käyttäjänä oli jo 104 kirjastoa ja avointen arkistopalvelujen käyttäjiksi oli liittynyt 68 eri organisaatiota. 

BIBSYS tekee yhteistyötä erityisesti norjalaisten yliopistokirjastojen ja Norjan kansalliskirjaston kanssa. BIBSYS tarjoaa useita palveluja ja alustoja käyttäjilleen, kuten esimerkiksi kanavan norjalaisten yliopistojen ja opiskelijoiden osallistumiselle massiivisille verkkoluennoille (Canvas- ja Open-edX-opetusteknologia-alustat MOOCille).

Vuodelle 2017 budjetoitu BIBSYSin liikevaihto on runsas 50 miljoonaa Norjan kruunua. Yli 80 prosenttia rahoituksestaan se saa palveluidensa käyttöön osallistuvien kirjastojen ja muiden organisaatioiden kautta.

BIBSYS-tunniste tai BIBSYS id on puolestaan norjalainen auktoriteettitunniste.*lähde?*

Lähteet
-------

1. ↑  Om BIBSYS bibsys.no.  Arkistoitu 26.10.2013. Viitattu 25.4.2017. (norjaksi)
2. ↑  Årsrapport 2019-2020 (pdf) Unit –Direktoratet for IKT og fellestjenester i høyere utdanning og forskning, unit.no. Viitattu 7.1.2021. (norjaksi)
3. ↑  Gundersen, Roy: BIBSYS - An Information System for the Norwegian Academic Community (pdf) *1997 IATUL Proceedings (IATUL= International Association of Scientific and Technological University Libraries)*.  1997. Viitattu 25.4.2017, 7.1.2020 (päivitys). (englanniksi)
4. ↑  Gjersvik, Randy: Industrial use of services from BIBSYS and the Technical University Library of Norway (pdf) *Iatul Quarterly Vol. I, No. 4, pp. 245-249 (1987 IATUL Proceedings; the 12th Biennial Conference, 1987, Helsinki)*.  1987. International Association of Scientific and Technological University Libraries (IATUL) via Purdue University. Viitattu 25.4.2017. (englanniksi)
5. 1 2 3  Årsrapport (2015 – 2016) (pdf) bibsys.no. Viitattu 25.4.2017. (norjaksi)[vanhentunut linkki]
6. ↑  Harvard i spissen for utdanningsrevolusjon ("Mellom fem og ti nye studietilbud har meldt sin ankomst til sommeren og høsten, sier Frode Arntsen i Bibsys, som er ansvarlig for nettportalen.")  5.6.2014. Aftenposten, aftenposten.no. Viitattu 25.4.2017, 7.1.2020 (päivitys). (norjaksi)

Aiheesta muualla
----------------

* The BIBSYS Conference 2020 (Arkistoitu – Internet Archive) (englanniksi) (unit.no)
* Kulturell kampanjejournalistikk (2009) (norjaksi) (aftenposten.no)
* Language institute asks hackers to help (2002) (englanniksi) (aftenposten.no)